Nafarroako Parlamentuko Mahaiak, 2018ko martxoaren 12an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Maiorga Ramírez Erro jaunak aurkeztutako galdera, Hondarribiko udalekuetako familiabakarreko etxebizitzari 1995etik eman zaion erabilerari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2018ko martxoaren 12an

Lehendakaria: Ainhoa Aznárez Igarza

GALDERAREN TESTUA

EH Bildu Nafarroa talde parlamentarioko foru parlamentari Maiorga Ramírez Erro jaunak, Legebiltzarreko Erregelamenduan ezarritakoaren babesean, honako galdera hau egiten dio Nafarroako Gobernuari, idatziz erantzun dezan:

Sarrera-erregistroan 1020 zenbakia daraman erantzun idatzian (9-17 /PES-00233), berariazko gehigarri batean, adierazten da CAN Fundazioaren jabetzako Hondarribiko udalekuetan higiezin bat badagoela, udalekuaren jarduera arrunterako erabilerarik, baina, ez daukana: “familia bakarreko etxebizitza bat, 1940ko hamarkadan eraikia. Solairu bakarrekoa da, eta 3 logela, egongela, sukaldea eta komuna dauzka, 100 metro koadro ingurutan banaturik (...)”.

Horri buruz, parlamentari honek honako hau jakin nahi du:

Lehena: Zer erabilera eman zaio higiezin horri 1995etik gaur arte?

Bigarrena: Nafarroako Kutxako zer organok izan du une bakoitzean higiezin horretan erabakiak hartzeko ardura? Zehaztu organo horretako kideak.

Iruñean, 2018ko martxoaren 8an

Foru parlamentaria: Maiorga Ramírez Erro